Държавен вестник, бр. 44, 2016 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  44
утвърждава от началника на структурното 
звено на ИП – МВР, провеждащо обучението.
Чл. 23. (1) Специализираните психоло-
гични курсове за професионално обучение 
се осъществяват чрез интерактивни форми, 
предвидени в учебните планове.
(2) Специализираните психологични кур-
сове за професионално обучение завършват 
без поставяне на оценка, като обучаемите 
попълват формуляр за обратна връзка, с 
който оценяват различни параметри на обу-
чението (организация, съдържание, начин 
на провеждане и др.), работата на обучите-
лите, степента на удовлетвореност и правят 
препоръки.
Чл. 24. (1) Завършилите курс за профе-
сионално обучение получават документ за 
професионална квалификация – сертификат.
(2) Издадените сертификати се вписват в 
регистър и се съхраняват в деловодството 
на ИП – МВР, в съответствие със Закона за 
националния архивен фонд и подзаконовите 
актове по неговото прилагане.
Чл. 25. (1) Обучаемите, отсъствали по 
уважителни причини повече от 25 на сто 
от учебното време, се отписват със заповед 
на директора.
(2) Обучаемите, които са допуснали повече 
от три отсъствия без уважителна причина 
или са извършили дисциплинарни наруше-
ния, които са основание за отстраняване от 
обучението, се отстраняват със заповед на 
директора.
(3) За всички отписани и отстранени 
обучаеми се уведомява дирекция „Човешки 
ресурси“ – МВР.
Раздел VI
Квалификация и оценяване на служителите
Чл. 26. (1) Новоназначените служители в 
ИП – МВР, задължително преминават специ-
ализирано въвеждащо обучение по утвърден 
от директора план.
(2) След приключване на въвеждащото 
обучение се провежда изпит от комисия, 
назначена със заповед на директора. 
(3) Право да работят самостоятелно при-
добиват само служители, преминали въвеж-
дащо обучение и положили успешно изпит.
Чл. 27. Оценяването на служителите от 
ИП – МВР, се извършва съгласно действа-
щите актове в МВР. 
Заключителна разпоредба
Параграф единствен. Този правилник се 
издава на основание чл. 51, ал. 2 ЗМВР и 
отменя Правилника за дейността на Инсти-
тут по психология – МВР, рег. № Із-1137 от 
26.05.2010 г. (необнародван).
Министър: 
Румяна Бъчварова
4331
МИНИСТЕРСТВО  
НА КУЛТУРАТА
ПРАВИЛНИК 
за устройството и дейността на Националната 
галерия
Г л а в а  п ъ р в а
ОБЩИ ПОЛОЖЕНИЯ
Чл. 1. Този правилник урежда устройството 
и дейността на Националната галерия, наричана 
по-нататък „музеят“.
Чл. 2. (1) Националната галерия е държа-
вен културен и научен институт с национално 
значение, който издирва, събира, документира, 
съхранява, изучава и популяризира културни 
ценности в областта на българското и чуждес-
транното визуално изкуство с познавателна, 
образователна, научна и естетическа цел на 
територията на Република България.
(2) Музеят е юридическо лице на бюджетна 
издръжка, второстепенен разпоредител с бю-
джет към министъра на културата, създаден с 
Постановление № 440 от 2014 г. на Министер-
ския съвет за преобразуване на национални 
музеи (ДВ, бр. 107 от 2014 г.), със седалище в 
София и адрес ул. 19 февруари 1. Музеят има 
кръгъл печат с текст по кръга „Национална 
галерия“ и в средата „Министерство на кул-
турата“.
Чл. 3. По тематичен обхват музеят е спе-
циализиран. 
Чл. 4. Музеят участва в държавната политика 
по опазване на движимото културно наследство 
във взаимодействие със съответните компе-
тентни държавни и общински органи, Светия 
синод на Българската православна църква и 
други регистрирани вероизповедания със съ-
действието на неправителствени организации 
и гражданското общество.
Чл. 5. Националната галерия методически 
подпомага общинските, частните музеи и му-
зеите със смесено участие, като:
1. осъществява координация между музеите 
при прилагането на нормативните актове по 
опазване на движимите културни ценности; 
2. организира и провежда съвместно събира-
телска, проучвателна и научноизследователска 
и популяризаторска дейност;
3. участва в разработване на проекти за кон-
сервация и реставрация на движими културни 
ценности и произведения на съвременното 
българско и чуждестранно визуално изкуство, 
собственост на общинските, частните музеи и 
музеите със смесено участие;
4. подготвя и реализира регионални, наци-
онални и международни проекти в областта 
на опазването и представянето на движими 
културни ценности и произведения на съвре-
менното българско и чуждестранно визуално 
изкуство, предмет на неговата дейност.